CELEX: 32022R0037
Language: hr
Date: 2022-01-12 00:00:00
Title: Provedbena uredba Komisije (EU) 2022/37 оd 12. siječnja 2022. o izmjeni Provedbene uredbe (EU) 2021/403 u pogledu predložaka certifikata o zdravlju životinja i predložaka certifikata o zdravlju životinja/službenih certifikata za ulazak u Uniju i premještanja među državama članicama pošiljaka određenih vrsta i kategorija peradi i ptica u zatočeništvu i njihovih zametnih proizvoda (Tekst značajan za EGP)

13.1.2022   
               
               
                  HR
               
               
                  Službeni list Europske unije
               
               
                  L 8/92
               
            
         PROVEDBENA UREDBA KOMISIJE (EU) 2022/37
         оd 12. siječnja 2022.
         o izmjeni Provedbene uredbe (EU) 2021/403 u pogledu predložaka certifikata o zdravlju životinja i predložaka certifikata o zdravlju životinja/službenih certifikata za ulazak u Uniju i premještanja među državama članicama pošiljaka određenih vrsta i kategorija peradi i ptica u zatočeništvu i njihovih zametnih proizvoda
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 146. stavak 2., članak 156. stavak 2. prvi podstavak točku (a), članak 162. stavak 5., članak 238. stavak 3. i članak 239. stavak 3.,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (2), a posebno njezin članak 90. prvi stavak točku (a) i članak 126. stavak 3.,
         budući da:
         
                     (1)
                  
                  
                     Provedbenom uredbom Komisije (EU) 2021/403 (3) utvrđeni su predlošci certifikata u obliku certifikata o zdravlju životinja ili certifikata o zdravlju životinja/službenih certifikata za premještanja među državama članicama i ulazak u Uniju pošiljaka određenih kategorija kopnenih životinja i njihovih zametnih proizvoda. Te pošiljke uključuju pošiljke obuhvaćene područjem primjene delegiranih uredbi Komisije (EU) 2020/688 (4) i (EU) 2020/692 (5).
                  
               
                     (2)
                  
                  
                     U poglavlju 18. Priloga I. Provedbenoj uredbi (EU) 2021/403 utvrđen je predložak certifikata o zdravlju životinja/službenog certifikata za premještanje među državama članicama manje od 20 jedinki peradi osim bezgrebenki ili manje od 20 jaja za valenje peradi osim bezgrebenki (predložak „POU-INTRA-LT20”). Članak 37. Delegirane uredbe (EU) 2020/688 nedavno je izmijenjen Delegiranom uredbom Komisije (EU) 2021/1706 (6) kako bi se utvrdilo odstupanje za premještanja pošiljaka koje sadržavaju manje od 20 jedinki jednodnevnih pilića peradi osim bezgrebenki, izvaljenih iz jaja za valenje koja su ušla u Uniju iz treće zemlje ili područja ili njihove zone. Ta bi se izmjena trebala odražavati u tom predlošku certifikata o zdravlju životinja/službenog certifikata. Poglavlje 18. Priloga I. Provedbenoj uredbi (EU) 2021/403 trebalo bi stoga na odgovarajući način izmijeniti.
                  
               
                     (3)
                  
                  
                     U poglavlju 19. Priloga I. Provedbenoj uredbi (EU) 2021/403 utvrđen je predložak certifikata o zdravlju životinja/službenog certifikata za premještanje među državama članicama peradi namijenjene klanju (predložak „POU-INTRA-Y”). U člancima 29. i 44. Delegirane uredbe Komisije (EU) 2020/687 (7) utvrđeni su posebni uvjeti za odobravanje premještanja radi klanja držanih životinja vrsta s popisa koje se nalaze u zoni zaštite ili zoni nadziranja nakon potvrde izbijanja bolesti kategorije A. Ti bi se uvjeti trebali odražavati u tom predlošku certifikata o zdravlju životinja/službenog certifikata. Poglavlje 19. Priloga I. Provedbenoj uredbi (EU) 2021/403 trebalo bi stoga na odgovarajući način izmijeniti.
                  
               
                     (4)
                  
                  
                     U Prilogu II. Provedbenoj uredbi (EU) 2021/403 u poglavlju 27. utvrđen je predložak certifikata o zdravlju životinja/službenog certifikata za ulazak u Uniju jaja za valenje peradi osim bezgrebenki (predložak „HEP”), a u poglavlju 28. predložak certifikata o zdravlju životinja za ulazak u Uniju jaja za valenje bezgrebenki (predložak „HER”). Članak 107. Delegirane uredbe (EU) 2020/692 nedavno je izmijenjen Delegiranom uredbom Komisije (EU) 2021/1705 (8) kako bi se utvrdili novi zahtjevi za pošiljke jaja za valenje peradi u pogledu inspekcije njihova jata podrijetla. Ti novi zahtjevi trebali bi se odražavati u tim predlošcima certifikata. Poglavlja 27. i 28. Priloga II. Provedbenoj uredbi (EU) 2021/403 trebalo bi stoga na odgovarajući način izmijeniti.
                  
               
                     (5)
                  
                  
                     U poglavlju 34. Priloga II. Provedbenoj uredbi (EU) 2021/403 utvrđen je predložak certifikata o zdravlju životinja za ulazak u Uniju ptica u zatočeništvu (predložak „CAPTIVE-BIRDS”). Članak 62. Delegirane uredbe (EU) 2020/692 nedavno je izmijenjen Delegiranom uredbom (EU) 2021/1705 kako bi se utvrdilo odstupanje od posebnih zahtjeva u pogledu zdravlja životinja za ptice u zatočeništvu za ulazak u Uniju sportskih golubova iz treće zemlje ili područja ili njihove zone u kojima se uobičajeno drže, s namjerom da se odmah puste pod pretpostavkom da će odletjeti natrag u tu treću zemlju ili područje ili njihovu zonu. Te bi se izmjene stoga trebale odražavati u Provedbenoj uredbi (EU) 2021/403 tako da se ta kategorija ptica u zatočeništvu isključi iz tog predloška certifikata o zdravlju životinja i umjesto toga utvrdi novi predložak certifikata o zdravlju životinja za ulazak u Uniju sportskih golubova koji se puštaju odmah nakon ulaska (predložak „RACING PIGEONS-IMMEDIATE RELEASE”). Stoga je potrebno izmijeniti poglavlje 34. Priloga II. Provedbenoj uredbi (EU) 2021/403 i u taj prilog dodati novo poglavlje 34.a.
                  
               
                     (6)
                  
                  
                     Priloge I. i II. Provedbenoj uredbi (EU) 2021/403 trebalo bi stoga na odgovarajući način izmijeniti.
                  
               
                     (7)
                  
                  
                     U članku 17. Provedbene uredbe (EU) 2021/403 naveden je popis predložaka certifikata o zdravlju životinja i certifikata o zdravlju životinja/službenih certifikata za ulazak u Uniju određenih kategorija ptica i zametnih proizvoda. Stoga je taj članak potrebno izmijeniti kako bi se na taj popis dodalo upućivanje na novi predložak „RACING PIGEONS-IMMEDIATE RELEASE” koji se uvrštava u Prilog II. toj uredbi u novo poglavlje 34.a.
                  
               
                     (8)
                  
                  
                     Kako bi se izbjegli poremećaji u trgovini u pogledu ulaska u Uniju pošiljaka na koje se odnose izmjene koje se ovom Uredbom uvode u Prilog II. Provedbenoj uredbi (EU) 2021/403, tijekom prijelaznog razdoblja pod određenim bi uvjetima i dalje trebala biti dopuštena upotreba certifikata izdanih u skladu s Provedbenom uredbom (EU) 2021/403, kako se primjenjivala prije izmjena uvedenih ovom Uredbom.
                  
               
                     (9)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Provedbena uredba (EU) 2021/403 mijenja se kako slijedi:
            
                        1.
                     
                     
                        članak 17. mijenja se kako slijedi:
                        
                                    (a)
                                 
                                 
                                    točka (l) zamjenjuje se sljedećim:
                                    
                                                „(l)
                                             
                                             
                                                CAPTIVE-BIRDS other than racing pigeons, sastavljen u skladu s predloškom utvrđenim u poglavlju 34. Priloga II., za ptice u zatočeništvu, osim sportskih golubova koji se puštaju odmah nakon ulaska u Uniju;”;
                                             
                                          
                              
                                    (b)
                                 
                                 
                                    točka (m) zamjenjuje se sljedećim točkama (m) i (n):
                                    
                                                „(m)
                                             
                                             
                                                RACING PIGEONS-IMMEDIATE RELEASE, sastavljen u skladu s poglavljem 34.a Priloga II., za sportske golubove koji se puštaju odmah nakon ulaska u Uniju;
                                             
                                          
                                                (n)
                                             
                                             
                                                HE-CAPTIVE-BIRDS, sastavljen u skladu s predloškom utvrđenim u poglavlju 35. Priloga II., za jaja za valenje ptica u zatočeništvu.”;
                                             
                                          
                              
                  
                        2.
                     
                     
                        prilozi I. i II. mijenjaju se u skladu s Prilogom ovoj Uredbi.
                     
                  
         
            Članak 2.
            Tijekom prijelaznog razdoblja do 15. rujna 2022. i dalje je dopušten ulazak u Uniju pošiljaka određenih vrsta i kategorija peradi i ptica u zatočeništvu i njihovih zametnih proizvoda koje prati odgovarajući predložak certifikata o zdravlju životinja/službenog certifikata ili odgovarajući predložak certifikata o zdravlju životinja, izdan u skladu s predlošcima utvrđenima u poglavljima 27., 28. i 34. Priloga II. Provedbenoj uredbi (EU) 2021/403, kako se primjenjivala prije izmjena uvedenih ovom Uredbom, pod uvjetom da je certifikat izdan najkasnije 15. lipnja 2022.
         
         
            Članak 3.
            Ova Uredba stupa na snagu trećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 84, 31.3.2016., str. 1.
         
         
            (2)  SL L 95, 7.4.2017., str. 1.
         
         
            (3)  Provedbena uredba Komisije (EU) 2021/403 оd 24. ožujka 2021. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja i predložaka certifikata o zdravlju životinja/službenih certifikata za ulazak u Uniju i premještanja među državama članicama pošiljaka određenih kategorija kopnenih životinja i njihovih zametnih proizvoda i u pogledu službenog certificiranja u vezi s takvim certifikatima te o stavljanju izvan snage Odluke 2010/470/EU (SL L 113, 31.3.2021., str. 1.).
         
            (4)  Delegirana uredba Komisije (EU) 2020/688 оd 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu zahtjeva zdravlja životinja za premještanja kopnenih životinja i jaja za valenje u Uniji (SL L 174, 3.6.2020., str. 140.).
         
            (5)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).
         
            (6)  Delegirana uredba Komisije (EU) 2021/1706 оd 14. srpnja 2021. o izmjeni i ispravku Delegirane uredbe (EU) 2020/688 o dopuni Uredbe (EU) 2016/429 Europskog parlamenta i Vijeća u pogledu zahtjeva zdravlja životinja za premještanja kopnenih životinja i jaja za valenje u Uniji (SL L 339, 24.9.2021., str. 56.).
         
            (7)  Delegirana uredba Komisije (EU) 2020/687 оd 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila za sprečavanje i kontrolu određenih bolesti s popisa (SL L 174, 3.6.2020., str. 64.).
         
            (8)  Delegirana uredba Komisije (EU) 2021/1705 оd 14. srpnja 2021. o izmjeni Delegirane uredbe (EU) 2020/692 o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 339, 24.9.2021., str. 40.).
      
      
         
            PRILOG
            Prilozi I. i II. Provedbenoj uredbi (EU) 2021/403 mijenjaju se kako slijedi:
            
                        1.
                     
                     
                        Prilog I. mijenja se kako slijedi:
                        
                                    (a)
                                 
                                 
                                    poglavlje 18. zamjenjuje se sljedećim:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    (b)
                                 
                                 
                                    poglavlje 19. zamjenjuje se sljedećim:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                  
                        2.
                     
                     
                        Prilog II. mijenja se kako slijedi:
                        
                                    (a)
                                 
                                 
                                    u uvodnoj tablici u tom prilogu, koja sadržava popis predložaka certifikata o zdravlju životinja i certifikata o zdravlju životinja/službenih certifikata i izjava za ulazak u Uniju i provoz kroz Uniju, odjeljak za ptice i zametne proizvode ptica mijenja se kako slijedi:
                                    
                                                i.
                                             
                                             
                                                unos za CAPTIVE-BIRDS zamjenjuje se sljedećim:
                                                
                                                            „CAPTIVE-BIRDS other than racing pigeons
                                                         
                                                         
                                                            Poglavlje 34.: Predložak certifikata o zdravlju životinja za ulazak u Uniju ptica u zatočeništvu, osim sportskih golubova koji se puštaju odmah nakon ulaska”
                                                         
                                                      
                                          
                                                ii.
                                             
                                             
                                                između unosa za CAPTIVE-BIRDS i unosa za HE-CAPTIVE-BIRDS umeće se sljedeći unos za RACING PIGEONS-IMMEDIATE RELEASE:
                                                
                                                            „RACING PIGEONS-IMMEDIATE RELEASE
                                                         
                                                         
                                                            Poglavlje 34.a: Predložak certifikata o zdravlju životinja za ulazak u Uniju sportskih golubova koji se puštaju odmah nakon ulaska”
                                                         
                                                      
                                          
                              
                                    (b)
                                 
                                 
                                    poglavlje 27. zamjenjuje se sljedećim:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    (c)
                                 
                                 
                                    poglavlje 28. zamjenjuje se sljedećim:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    (d)
                                 
                                 
                                    u poglavlju 34. naslov se mijenja kako slijedi:
                                    
                                                „POGLAVLJE 34.:
                                                
                                             
                                             
                                                
                                                   PREDLOŽAK CERTIFIKATA O ZDRAVLJU ŽIVOTINJA ZA ULAZAK U UNIJU PTICA U ZATOČENIŠTVU, OSIM SPORTSKIH GOLUBOVA KOJI SE PUŠTAJU ODMAH NAKON ULASKA (PREDLOŽAK „CAPTIVE-BIRDS other than racing pigeons”)”
                                                
                                             
                                          
                              
                                    (e)
                                 
                                 
                                    između poglavlja 34. i poglavlja 35. umeće se sljedeće poglavlje 34.a:
                                    „
                                    
                                       
                                    
                                       
                                    
                                       
                                    ”